### Beslutninger

Byrådet kunne ikke tiltræde forslaget i byrådets møde den 17. december 2025.

Velfærdslisten de Rød-Grønnes og Moderaterens byrådsgrupper stemte for forslaget.

###

BESLUTNINGSFORSLAG FRA VL OG M

Byrådet beslutter, at de “omstillingsplaner”, “genopretningsplaner”, “spareplaner”, som kan forventes på social- og beskæftigelsesområderne, Aarhus Ejendomme, skolevæsenet, for budgetåret 2026 efter ikke at være blevet beskrevet i budgetforlig 2026, afrapporteres kvartalsvis til byrådet i 2026.I rapporterne beskrives beslutningernes virkninger for brugere, personale, arbejdsmiljø, bygningsvedligehold, ydre miljø m.v.

Motivering:

Demokratisk set er det ønskeligt, at byråd og offentlighed er orienteret om virkningerne af byrådsbeslutninger og ikke mindst om de beslutninger, som man har gemt hen til rådmændene.

2025.12.08

Louise Poulsen

Sam Friis

Joan Thorsen